Aḥricaẓrayan Ixef wis kraḍ tasutin, am akken i d-yenna Chaker (1991 : 29)4: Tira-agi tella yakan uqbel Massinissa s waṭas n tasutin: ayen yettwarun s tlibit yella uqbel s 6 n tasutin uqbel Sidna Ɛisa. Daɣen, llan wid i yettwalin dakken tira-agi tekka-d seg tadra n Maser "Hiroglyphe". S. Chaker yenna-d daɣen (1991 : 31)5 : Agemmay n tlibit deg yizar-ines* neɣ deg talɣiwin-is, aḥric ameqqran deg-s yekka-d seg tadra n yifiniqiyen...Am ugraw ameqqran n yinagrawen n yigemmayen i yellan.